**ตัวบ่งชี้ C.9 ผลการบริหารและจัดการของผู้บริหารคณะ/สถาบัน (ประเด็นข้อ 3)**

**ผลการดำเนินงาน**

สถาบันมีการแต่งตั้งคณะกรรมการบริหารความเสี่ยงระดับสถาบัน โดยมีผู้บริหารระดับสูง เป็นคณะกรรมการ มีรองอธิการบดีฝ่ายแผนงาน เป็นประธานกรรมการ และมีผู้อำนวยการสำนักงานบริหารยุทธศาสตร์ เป็นกรรมการและเลขานุการ โดยมีการกำหนดหน้าที่ของคณะกรรมการไว้อย่างชัดเจน (คำสั่งแต่งตั้งคณะกรรมการบริหารความเสี่ยงสถาบันฯ ที่ 2446/2560 ลงวันที่ 12 ธันวาคม 2560) นอกจากนี้ เพื่อให้การกำหนดนโยบายแนวทาง และวิธีปฏิบัติในการบริหารความเสี่ยงและการควบคุมภายในบรรลุวัตถุประสงค์และเป้าหมายที่กำหนดไว้ เบื้องต้น สถาบันได้มีการจัดทำคู่มือการบริหารความเสี่ยง และมีการกำหนดนโยบายการบริหารความเสี่ยง (ประกาศสถาบันฯ เรื่องนโยบายการบริหารความเสี่ยงสถาบันฯ ลงวันที่ 25 ธันวาคม 2560) โดยมุ่งส่งเสริมสนับสนุนให้มีการบริหารความเสี่ยงทั่วทั้งองค์กรแบบบูรณาการ และบริหารจัดการความเสี่ยงตามมาตรฐานสากล ซึ่งถือเป็นส่วนหนึ่งของการปฏิบัติงานปกติ และส่งเสริมให้ทุกคนมีส่วนร่วมในการดำเนินงานและป้องกันความเสี่ยงที่จะเกิดขึ้น สำหรับการดำเนินงาน ได้มีการกำหนดแผนการดำเนินงาน เพื่อให้คณะกรรมการฯ ได้มีการประชุมในการจัดทำแผนบริหารความเสี่ยง โดยวิเคราะห์ถึงปัจจัยที่ส่งผลกระทบต่อการบรรลุวิสัยทัศน์ และพันธกิจของสถาบัน มีการกำหนดเหตุการณ์และปัจจัยเสี่ยงจากคณะกรรมการฯ เพื่อมิให้มีผลกระทบต่อการขับเคลื่อนแผนกลยุทธ์ของสถาบันร่วมกัน รวมถึงการกำหนดมาตรการหรือแนวทางจัดการความเสี่ยงที่จะดำเนินการแก้ไขหรือป้องกันความเสี่ยงที่อาจจะเกิดขึ้นอย่างเป็นรูปธรรม และมอบทุกส่วนงานนำแผนบริหารความเสี่ยงดังกล่าวไปสู่การปฏิบัติ นอกจากนี้ ฝ่ายเลขานุการได้ลงพื้นที่ไปยังคณะ/วิทยาลัย/สำนัก ในการพูดคุยถึงการจัดทำแผนการบริหารความเสี่ยง การวิเคราะห์เหตุการณ์/ ปัจจัยเสี่ยง แนวทางจัดการความเสี่ยง และปัญหาอุปสรรคระดับหน่วยงาน สำหรับการรายงานความก้าวหน้าในการดำเนินงาน มีการติดตามประเมินผลการดำเนินงาน และรายงานการบริหารความเสี่ยงเสนอต่อคณะกรรมการบริหารสถาบันและสภาสถาบัน นอกจากนี้รายงานผลการบริหารความเสี่ยงต่องานตรวจสอบ สำนักงานสภาสถาบัน คณะกรรมการตรวจเงินแผ่นดิน (คตง.) และสำนักงานคณะกรรมการการอุดมศึกษา (สกอ.) และสถาบันได้มีการนำข้อเสนอแนะจากปีที่ผ่านมา ทบทวน ปรับปรุง อย่างต่อเนื่องให้สอดคล้องกับบริบทที่เปลี่ยนแปลงไป และนำเทคโนโลยีมาใช้ในการบริหารจัดการความเสี่ยง (บันทึกการดำเนินงานผ่านระบบออนไลน์)

**ตัวอย่าง ความเสี่ยง เช่น**

* + - * ความเสี่ยงด้านกลยุทธ์ (รับนักศึกษาได้ต่ำกว่าแผนที่กำหนด)
      * ความเสี่ยงด้านการเงิน (รายได้ไม่พอรายจ่าย, เบิกจ่ายงบประมาณไม่ทันตามระยะเวลาที่กำหนด)
      * ความเสี่ยงด้านการปฏิบัติงาน (ขาดแคลนบุคลากรสายวิชาการ, ความไม่มั่นคง ไม่ปลอดภัยของระบบฐานข้อมูล)

**ตัวอย่าง ควบคุมภายใน เช่น**

* + - * ความเสี่ยงด้านกลยุทธ์ (รับนักศึกษาได้ต่ำกว่าแผนที่กำหนด)
      * ความเสี่ยงด้านการปฏิบัติงาน (ผลการประเมินคุณธรรมและความโปร่งใสในการดำเนินงานของสถาบัน ไม่เป็นไปตามเป้าหมาย, อุบัติเหตุในการปฏิบัติงานในห้องปฏิบัติการ(lab) วิทยาลัยนวัตกรรมการผลิตขั้นสูง)
      * ความเสี่ยงด้านสิ่งแวดล้อม (การเกิดอัคคีภัยภายในอาคารสูง)
      * ความเสี่ยงด้านสุขภาพ (อุบัติเหตุจากการขับขี่จักรยานและจักรยานยนต์)
      * อื่นๆ ตามบริบทของสถาบัน

โดยมีกระบวนการเป็นลำดับ ดังนี้

1. **มีการประเมินโอกาสและผลกระทบของความเสี่ยงและจัดลำดับความเสี่ยงที่ได้จากการวิเคราะห์**

ทางสถาบันฯ มีการระบุความเสี่ยงและปัจจัยเสี่ยงโดย คณะกรรมการบริหารความเสี่ยงได้มีการประเมินและวิเคราะห์ความเสี่ยง โดยพิจารณาจากผลกระทบและโอกาสที่จะเกิดปัจจัยเสี่ยงนั้นๆ เพื่อจัดลำดับความเสี่ยงโดยนำกิจกรรมที่มีความเสี่ยง ลำดับ 22-25 (สูงมาก) และลำดับ 16-21 (สูง) มาจัดทำแผนการดำเนินการบริหารความเสี่ยงและการควบคุมภายใน เพื่อให้ความเสี่ยงนั้นอยู่ในระดับที่ยอมรับได้

**การพิจารณาความเสี่ยง** หลังจากประเมินความเป็นไปได้ของโอกาสและผลกระทบของปัจจัยเสี่ยงต่าง ๆ โดยนำความเสี่ยงที่ระบุไว้แล้วทั้งหมดมาพิจารณาความเสี่ยงดังนี้



|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| โซนสีเขียว | | |  | โซนสีเหลือง | | |  | โซนสีส้ม | | |  | โซนสีแดง | | |
| ลำดับ | โอกาส | ผลกระทบ | ลำดับ | โอกาส | ผลกระทบ | ลำดับ | โอกาส | ผลกระทบ | ลำดับ | โอกาส | ผลกระทบ |
| 1= | 1 | 1 | 5= | 3 | 1 | 16= | 1 | 4 | 22= | 4 | 4 |
| 2= | 2 | 1 | 6= | 4 | 1 | 17= | 2 | 4 | 23= | 5 | 4 |
| 3= | 1 | 2 | 7= | 5 | 1 | 18= | 3 | 4 | 24= | 4 | 5 |
| 4= | 2 | 2 | 8= | 3 | 2 | 19= | 1 | 5 | 25= | 5 | 5 |
|  |  |  | 9= | 4 | 2 | 20= | 2 | 5 |  |  |  |
|  |  |  | 10= | 5 | 2 | 21= | 3 | 5 |  |  |  |
|  |  |  | 11= | 1 | 3 |  |  |  |  |  |  |
|  |  |  | 12= | 2 | 3 |  |  |  |  |  |  |
|  |  |  | 13= | 3 | 3 |  |  |  |  |  |  |
|  |  |  | 14= | 4 | 3 |  |  |  |  |  |  |
|  |  |  | 15= | 5 | 3 |  |  |  |  |  |  |

ตารางแสดงการจัดลำดับความเสี่ยง (Degree of Risk) มี 4 ระดับ คือ

|  |  |  |  |
| --- | --- | --- | --- |
| **ลำดับ** | **ระดับความเสี่ยง** | **แทนด้วย**  **แถบสี** | **ความหมาย** |
| 22 - 25 | สูงมาก |  | ระดับที่ไม่สามารถยอมรับได้จำเป็นต้องเร่งจัดการความเสี่ยงให้อยู่ในระดับที่ยอมรับได้ทันที |
| 16 - 21 | สูง |  | ระดับที่ไม่สามารถยอมรับได้ โดยต้องจัดการความเสี่ยงเพื่อให้อยู่ในระดับที่ยอมรับได้ต่อไป |
| 5 - 15 | ปานกลาง |  | ระดับที่พอยอมรับได้ แต่ต้องมีการควบคุมเพื่อป้องกันไม่ให้ความเสี่ยงเคลื่อนย้ายไปยังระดับที่ยอมรับไม่ได้ |
| 1 - 4 | ต่ำ |  | ระดับที่ยอมรับได้ โดยไม่ต้องควบคุมความเสี่ยงไม่ต้องมีการจัดการเพิ่มเติม |

1. **มีการจัดทำแผนบริหารความเสี่ยงที่มีระดับความเสี่ยงสูง และดำเนินการตามแผน**

สถาบัน มีการจัดทำแผนบริหารความเสี่ยงที่มีระดับความเสี่ยงสูง โดยพิจารณากิจกรรมที่มีความเสี่ยง สูงมาก ระดับ 5 และความเสี่ยงสูง ระดับ 4 และมีการดำเนินการตามแผน โดยเชิญประชุมคณะกรรมการบริหารความเสี่ยงระดับสถาบันฯ เพื่อสร้างความเข้าใจในการกำหนดมาตรการหรือแผนปฏิบัติการที่จะดำเนินการแก้ไขหรือป้องกันความเสี่ยงที่เกิดขึ้นอย่างเป็นรูปธรรม และมอบให้ทุกส่วนงานจัดการบริหารความเสี่ยงที่ได้กำหนดไว้

1. **มีการติดตาม และประเมินผลการดำเนินงาน**

สถาบัน มีการติดตามและประเมินผลการดำเนินงาน โดยการกำหนดไว้ในแผนการดำเนินงาน และมีการประชุมคณะกรรมการบริหารความเสี่ยงระดับสถาบัน จำนวน 2 ครั้ง ในรอบระยะเวลา 6 เดือน และ 12 เดือน เพื่อติดตามรายงานความก้าวหน้าหรือผลการดำเนินงานตามแผนการบริหารความเสี่ยง และสรุปผลการดำเนินกิจกรรมในการบริหารจัดการความเสี่ยงระดับสถาบันจากรายงานผลการบริหารความเสี่ยงและควบคุมภายในตามแบบติดตาม ปย.2 ของคณะ/วิทยาลัย /วิทยาเขต/สำนัก ซึ่งรายงานดังกล่าวประกอบด้วยความเสี่ยงที่เกิดขึ้น การควบคุมที่มีอยู่ การประเมินผลการควบคุม การปรับปรุงการควบคุม ระยะเวลาการดำเนินงานแล้วเสร็จและผู้รับผิดชอบ รายงานสรุปผลการดำเนินงานและประเมินผลสำเร็จของการดำเนินงาน ปัญหาอุปสรรค/แนวทางแก้ไข และสรุปนำเสนอต่อคณะกรรมการบริหารสถาบัน สภาสถาบัน งานตรวจสอบ สำนักสภาสถาบัน และรายงานผลต่อ คณะกรรมการตรวจเงินแผ่นดิน (คตง.), สำนักงานคณะกรรมการการอุดมศึกษา (สกอ.)

**จำนวนความเสี่ยงและควบคุมภายในจำแนกตามด้าน ปีงบประมาณ พ.ศ. 2559-2561**

|  |  |  |  |  |
| --- | --- | --- | --- | --- |
| **ความเสี่ยง/ควบคุมภายใน** | **ปี2559** | **ปี2560** | **ปี2561** | |
| **ควบคุมภายใน** | **ความเสี่ยง** |
| ด้านการปฏิบัติงาน | 32 | 41 | 12 | 6 |
| ด้านกลยุทธ์ | 13 | 30 | 3 | 23 |
| ด้านนโยบาย/กฎหมาย/ระเบียบ/ข้อบังคับ | 7 | 4 | 0 | 0 |
| ด้านการเงิน | 11 | 6 | 1 | 2 |
| ด้านภาพลักษณ์และชื่อเสียง | 3 | 4 | 0 | 0 |
| ด้านสิ่งแวดล้อม | 5 | 5 | 1 | 0 |
| ด้านสุขภาพ | 8 | 6 | 1 | 0 |
| ด้านชุมชน | 1 | 0 | 0 | 0 |
| **รวม** | **80** | **96** | **18** | **31** |

หมายเหตุ 1. ในปีงบประมาณ 2561 ได้กำหนดเหตุการณ์เสี่ยงที่อยู่ในระดับที่ยอมรับได้(ต่ำ,ปานกลาง) เป็นเรื่องของการควบคุมภายใน และเหตุการณ์เสี่ยงที่อยู่ในระดับที่ยอมรับไม่ได้(สูง,สูงมาก) เป็นเรื่องของการบริหารความเสี่ยง

2. ในปีงบประมาณ 2559 และ 2560 การบริหารความเสี่ยงและควบคุมภายใน รายงานผลในภาพรวม

**การบริหารความเสี่ยงที่สอดคล้องกับพันธกิจของสถาบันในด้านต่างๆ**

|  |  |  |
| --- | --- | --- |
| พันธกิจ | เหตุการณ์เสี่ยง | แนวทางจัดการความเสี่ยง |
| การจัดการเรียนการสอน | รับนักศึกษาได้ต่ำกว่าแผนที่กำหนด (ด้านกลยุทธ์) | * เพิ่มสื่อประชาสัมพันธ์เชิงรุกหลักสูตร/คณะ โดยการจัดทำสื่อ เช่น infographic แผ่นพับ web/facebook * เพิ่มกิจกรรมและช่องทางการประชาสัมพันธ์ เช่น openhouse/เดินสายโรงเรียน/MOU กับโรงเรียน/ค่ายวิชาการภาคฤดูร้อน * ปรับปรุงหลักสูตรมีความน่าสนใจมากขึ้น เช่น ปรับหลักสูตรให้ตอบสนองต่อความต้องการของตลาด * มีการดำเนินการจัดทำ MOU ร่วมกับสถาบันการศึกษาอื่นๆ   ฯลฯ |
| ขาดแคลนบุคลากรสายวิชาการ (ด้านปฏิบัติงาน) | * มีการจัดทำแผนยุทธศาสตร์การบริหารและพัฒนาทรัพยากรบุคคล สจล. * มีขั้นตอนการขอตำแหน่งทางวิชาการ |
| การวิจัย | จำนวนผลงานวิจัยและนวัตกรรมที่เผยแพร่ในวารสารหรือนำไปใช้อ้างอิงในระดับชาติหรือนานาชาติหรือนำไปใช้ประโยชน์ หรือต่อยอดในเชิงพาณิชย์ลดลง (ด้านกลยุทธ์) | * จัดหาแหล่งเงินทุนจากภายนอก * เร่งดำเนินงานวิจัย งานผลิตบัณฑิต และงานบริการวิชาการ โดยความร่วมมือกับภาคอุตสาหกรรม * เชิญนักวิจัยผู้เชี่ยวชาญให้คำแนะนำในการวางแผนและร่วมทำงานวิจัย * จัดภาระงานของคณาจารย์โดยมุ่งเน้นภาระกิจด้านงานสอนและวิจัยเป็นสำคัญ |
| บริการวิชาการ | ข้อมูลนักศึกษาและอาจารย์/นักวิจัยต่างชาติไม่เป็นระบบชัดเจน (ด้านปฏิบัติงาน) | * ระบุผู้รับผิดชอบในการเก็บรวบรวมข้อมูลให้เป็นระบบอย่างชัดเจน * ทุกหน่วยงานต้องรายงานผลอย่างละเอียด ชัดเจน และไปในแบบแผนเดียวกัน |
| บริหารจัดการ | รายได้ไม่พอรายจ่าย (ด้านการเงิน) | * หารายได้เพิ่ม * ทบทวน/ชะลอรายจ่ายไม่จำเป็นหรือควบคุมรายจ่ายให้เป็นไปตามรายรับจริง |
| เบิกจ่ายงบประมาณไม่ทันตามระยะเวลาที่กำหนด  (ด้านการเงิน) | * ติดตามเร่งรัดการเบิกจ่ายให้เป็นไปตามแผนทุกไตรมาส * นำผลการเบิกจ่ายประกอบการพิจารณาสนับสนุนงบประมาณ * ปรับปรุงขั้นตอนลดระยะเวลาในการให้บริการ |
| ผลประโยชน์ทับซ้อน ในการจัดชื้อ จัดจ้าง (ด้านปฏิบัติงาน) | * แต่งตั้งคณะกรรมการ/กรรมการในการกำหนดรายละเอียด (วงเงินไม่เกิน 200,000 บาท แต่งตั้งในรูปแบบกรรมการกำหนดรายละเอียด วงเงิน 200,000 บาท ขึ้นไป แต่งตั้งในรูปแบบคณะกรรมการกำหนดรายละเอียด) * ให้ผู้ปฏิบัติงานไปศึกษาดูงาน เรื่องการมีผลประโยชน์ทับซ้อน ที่ สำนักงาน ป.ป.ช. |

**ผลการดำเนินงานบริหารความเสี่ยงและควบคุมภายใน ประจำปีงบประมาณ พ.ศ. 2561 ดังนี้**

**จำนวนเหตุการณ์ความเสี่ยงและควบคุมภายในด้านต่างๆ เปรียบเทียบระหว่างปี 2559 - 2561**

**ตารางเปรียบเทียบจำนวนเหตุการณ์เสี่ยงในระดับความเสี่ยงต่างๆ ก่อนและหลังการดำเนินการ**

|  |  |  |  |  |
| --- | --- | --- | --- | --- |
| **ระดับความเสี่ยง** | **ความเสี่ยงก่อนดำเนินการ** | **ความเสี่ยงหลังดำเนินการ** | **ควบคุมภายในก่อนดำเนินการ** | **ควบคุมภายในหลังดำเนินการ** |
| สูงมาก | 30 | 14 | 0 | 0 |
| สูง | 1 | 1 | 0 | 0 |
| ปานกลาง | 0 | 13 | 16 | 13 |
| ต่ำ | 0 | 3 | 2 | 5 |

**ผลการบริหารความเสี่ยงรอบระยะเวลา 6 เดือน ประจำปีงบประมาณ พ.ศ. 2561**

| **ด้าน/เหตุการณ์เสี่ยง/หน่วยงาน** | **ระดับความเสี่ยง** | | **จำนวนความเสี่ยงทั้งหมด** | **จำนวนความเสี่ยงที่ลดลง\*** | **ร้อยละของจำนวนความเสี่ยงที่ลดลง** |
| --- | --- | --- | --- | --- | --- |
| **ก่อนการดำเนินการ** | **หลังการดำเนินการ** |
| **ภาพรวมทั้งสถาบัน** | | | 31 | 16 | 51.61 |
| **ด้านกลยุทธ์** | | | 23 | 11 | 47.83 |
| เหตุการณ์เสี่ยง : รับนักศึกษาได้ต่ำกว่าแผนที่กำหนด ประกอบด้วย | | |  |  |  |
| คณะวิศวกรรมศาสตร์   1. หลักสูตรวิศวกรรมออกแบบการผลิตและวัสดุ 2. หลักสูตรวิศวกรรมขนส่งทางราง 3. หลักสูตรวิศวกรรมโทรคมนาคม 4. หลักสูตรวิศวกรรมปิโตรเคมี 5. หลักสูตรวิศวกรรมแมคคาทรอนิกส์ 6. หลักสูตรวิศวกรรมโยธา 7. หลักสูตรวิศวกรรมระบบควบคุม 8. หลักสูตรวิศวกรรมอัตโนมัติ 9. หลักสูตรวิศวกรรมอาหาร 10. หลักสูตรวิศวกรรมอิเล็กทรอนิกส์ 11. หลักสูตรวิศวกรรมระบบอุตสาหกรรมการเกษตร (ต่อเนื่อง) 12. หลักสูตรวิศวกรรมนวัตกรรมคอมพิวเตอร์ (หลักสูตรนานาชาติ) | โอกาส 4 ผลกระทบ 4 = 22 (สูงมาก)  โอกาส 4 ผลกระทบ 5 = 24 (สูงมาก)  โอกาส 4 ผลกระทบ 4 = 22 (สูงมาก)  โอกาส 4 ผลกระทบ 5 = 24 (สูงมาก)  โอกาส 5 ผลกระทบ 4 = 23 (สูงมาก)  โอกาส 4 ผลกระทบ 5 = 24 (สูงมาก)  โอกาส 4 ผลกระทบ 5 = 24 (สูงมาก)  โอกาส 4 ผลกระทบ 5 = 24 (สูงมาก)  โอกาส 4 ผลกระทบ 5 = 24 (สูงมาก)  โอกาส 4 ผลกระทบ 5 = 24 (สูงมาก)  โอกาส 4 ผลกระทบ 5 = 24 (สูงมาก)  โอกาส 5 ผลกระทบ 5 = 25 (สูงมาก) | โอกาส 3 ผลกระทบ 3 = 13 (ปานกลาง)  โอกาส 3 ผลกระทบ 3 = 13 (ปานกลาง)  โอกาส 3 ผลกระทบ 2 = 8 (ปานกลาง)  โอกาส 3 ผลกระทบ 3 = 13 (ปานกลาง)  โอกาส 3 ผลกระทบ 3 = 13 (ปานกลาง)  โอกาส 3 ผลกระทบ 3 = 13 (ปานกลาง)  โอกาส 3 ผลกระทบ 3 = 13 (ปานกลาง)  โอกาส 4 ผลกระทบ 4 = 22 (สูงมาก)  โอกาส 3 ผลกระทบ 3 = 13 (ปานกลาง)  โอกาส 4 ผลกระทบ 4 = 22 (สูงมาก)  โอกาส 4 ผลกระทบ 4 = 22 (สูงมาก)  โอกาส 3 ผลกระทบ 3 = 13 (ปานกลาง) | 12 | 9 | 75.00 |
| คณะสถาปัตยกรรมศาสตร์  หลักสูตรภาพยนตร์และดิจิทัล มีเดีย | โอกาส 4 ผลกระทบ 4 = 22 (สูงมาก) | โอกาส 3 ผลกระทบ 1 = 5 (ปานกลาง) | 1 | 1 | 100.00 |
| คณะครุศาสตร์อุตสาหกรรมและเทคโนโลยี  หลักสูตรเทคโนโลยีชีวภาพทางการเกษตร (ต่อเนื่อง) | โอกาส 4 ผลกระทบ 5 = 24 (สูงมาก) | โอกาส 4 ผลกระทบ 4 = 22 (สูงมาก) | 1 | 0 | 0.00 |
| คณะวิทยาศาสตร์  หลักสูตรจุลชีววิทยาอุตสาหกรรม(นานาชาติ) | โอกาส 4 ผลกระทบ 5 = 24 (สูงมาก) | โอกาส 4 ผลกระทบ 5 = 24 (สูงมาก) | 1 | 0 | 0.00 |
| คณะเทคโนโลยีสารสนเทศ   1. หลักสูตรเทคโนโลยีสารสนเทศ 2. หลักสูตรวิทยาการข้อมูลและการวิเคราะห์เชิงธุรกิจ 3. หลักสูตรเทคโนโลยีสารสนเทศทางธุรกิจ (นานาชาติ) | โอกาส 4 ผลกระทบ 4 = 22 (สูงมาก)  โอกาส 4 ผลกระทบ 5 = 24 (สูงมาก)  โอกาส 4 ผลกระทบ 5 = 24 (สูงมาก) | โอกาส 4 ผลกระทบ 4 = 22 (สูงมาก)  โอกาส 4 ผลกระทบ 5 = 24 (สูงมาก)  โอกาส 4 ผลกระทบ 5 = 24 (สูงมาก) | 3 | 0 | 0.00 |
| คณะการบริหารและจัดการ  หลักสูตรบริหารธุรกิจ (นานาชาติ) | โอกาส 4 ผลกระทบ 5 = 24 (สูงมาก) | โอกาส 3 ผลกระทบ 1 = 5 (ปานกลาง) | 1 | 1 | 100.00 |
| วิทยาลัยนานาชาติ   1. หลักสูตรการจัดการวิศวกรรมและเทคโนโลยี 2. หลักสูตรวิศวกรรมซอฟต์แวร์ (หลักสูตรนานาชาติ) | โอกาส 4 ผลกระทบ 5 = 24 (สูงมาก)  โอกาส 5 ผลกระทบ 5 = 25 (สูงมาก) | โอกาส 4 ผลกระทบ 5 = 24 (สูงมาก)  โอกาส 5 ผลกระทบ 5 = 25 (สูงมาก) | 2 | 0 | 0.00 |
| วิทยาลัยอุตสาหกรรมการบินนานาชาติ  หลักสูตรวิศวกรรมการบินและนักบินพาณิชย์ | โอกาส 4 ผลกระทบ 5 = 24 (สูงมาก) | โอกาส 4 ผลกระทบ 4 = 22 (สูงมาก) | 1 | 0 | 0.00 |
| สำนักบริหารงานวิจัยและนวัตกรรมพระจอมเกล้าลาดกระบัง  **เหตุการณ์เสี่ยง** :  จำนวนผลงานวิจัยและนวัตกรรมที่เผยแพร่ในวารสารหรือนำไปใช้อ้างอิงในระดับชาติหรือนานาชาติหรือนำไปใช้ประโยชน์ หรือต่อยอดในเชิงพาณิชย์ลดลง | โอกาส 5 ผลกระทบ 5 = 25 (สูงมาก) | โอกาส 4 ผลกระทบ 5 = 24 (สูงมาก) | 1 | 0 | 0.00 |
| **ด้านการเงิน** | | | **2** | **1** | **50.00** |
| สำนักบริหารงานวิจัยและนวัตกรรมพระจอมเกล้าลาดกระบัง  **เหตุการณ์เสี่ยง** : เบิกจ่ายงบประมาณไม่ทันตามระยะเวลาที่กำหนด | โอกาส 4 ผลกระทบ 5 = 24 (สูงมาก) | โอกาส 2 ผลกระทบ 2 = 4 (ต่ำ) | 1 | 1 | 100.00 |
| สำนักงานบริหารทรัพย์สินและสำนักงานคลัง  **เหตุการณ์เสี่ยง** : รายได้ไม่พอรายจ่าย | โอกาส 4 ผลกระทบ 5 = 24 (สูงมาก) | โอกาส 4 ผลกระทบ 4 = 22 (สูงมาก) | 1 | 0 | 0.00 |
| **ด้านการปฏิบัติงาน** | | | **6** | **4** | **66.67** |
| สำนักงานบริหารทรัพยากรบุคคล  **เหตุการณ์เสี่ยง** : ขาดแคลนบุคลากรสายวิชาการ | โอกาส 4 ผลกระทบ 5 = 24 (สูงมาก) | โอกาส 3 ผลกระทบ 4 = 18 (สูง) | 1 | 0 | 0.00 |
| สำนักงานพัสดุ  **เหตุการณ์เสี่ยง** : ผลประโยชน์ทับซ้อน ในการจัดชื้อ จัดจ้าง | โอกาส 4 ผลกระทบ 5 = 24 (สูงมาก) | โอกาส 1 ผลกระทบ 1 = 1 (ต่ำ) | 1 | 1 | 100.00 |
| สำนักงานสภาสถาบัน  **เหตุการณ์เสี่ยง** :   1. ผู้ตรวจสอบภายในไม่ผ่านเกณฑ์มาตรฐานวิชาชีพหลักสูตรประกาศนียบัตรผู้ตรวจสอบภายในภาครัฐ (CGIA) 2. ผู้ตรวจสอบภายในไม่ผ่านเกณฑ์มาตรฐานมืออาชีพ | โอกาส 3 ผลกระทบ 4 = 18 (สูง)  โอกาส 4 ผลกระทบ 5 = 24 (สูงมาก) | โอกาส 4 ผลกระทบ 2 = 9 (ปานกลาง)  โอกาส 4 ผลกระทบ 5 = 24 (สูงมาก) | 2 | 1 | 50.00 |
| สำนักบริการคอมพิวเตอร์  **เหตุการณ์เสี่ยง** :   1. โครงสร้างพื้นฐาน ทั้งสถาบันยังไม่เพียงพอ และไม่สามารถใช้งานร่วมกันได้แบบบูรณาการ, ระบบฐานข้อมูล/โปรแกรมสำหรับให้บริการไม่ทันต่อการใช้งาน/บริการ 2. ความไม่มั่นคง ไม่ปลอดภัยของระบบฐานข้อมูล | โอกาส 4 ผลกระทบ 5 = 24 (สูงมาก)  โอกาส 4 ผลกระทบ 5 = 24 (สูงมาก) | โอกาส 3 ผลกระทบ 2 = 8 (ปานกลาง)  โอกาส 2 ผลกระทบ 2 = 4 (ต่ำ) | 2 | 2 | 100.00 |

\* จำนวนความเสี่ยงที่ลดลงนับจากผลการบริหารความเสี่ยงในระดับสูงและสูงมาก ลดลงจนอยู่ในระดับที่ยอมรับได้ (ต่ำ,ปานกลาง)

\*\* หน่วยงานที่ดำเนินการควบคุมภายใน ไม่นำมารวมในตารางนี้

**สรุปผลการดำเนินงาน**

ปัจจุบัน สถาบันปรับปรุงรูปแบบการบริหารความเสี่ยงให้มีทิศทางเดียวกันทั่วทั้งสถาบัน จากผลการดำเนินงานข้างต้น สถาบันได้มีการบริหารความเสี่ยงอย่างต่อเนื่อง และมีการการจัดเก็บข้อมูลอย่างเป็นระบบ โดยได้มีการพัฒนาระบบการจัดเก็บข้อมูลความเสี่ยงแบบออนไลน์ ทำให้มีความสะดวก รวดเร็ว และเป็นมาตรฐานเดียวกัน สามารถนำข้อมูลที่ได้รับไปดำเนินการวิเคราะห์ได้สะดวกรวดเร็วขึ้น

**สิ่งที่จะดำเนินการต่อในอนาคต**

การจัดการบริหารความเสี่ยงของกิจกรรมที่มีความเสี่ยงสูงมากและสูงให้ครบทุกกิจกรรม และนำเทคโนโลยีมาใช้ในการบริหารความเสี่ยงให้ครบทุกกระบวนงาน

**รายการเอกสารหลักฐาน**

|  |  |
| --- | --- |
| 1/1 | คำสั่งแต่งตั้งคณะกรรมการบริหารความเสี่ยงระดับสถาบัน |
| 1/2 | นโยบายการบริหารความเสี่ยงสถาบันเทคโนโลยีพระจอมเกล้าเจ้าคุณทหารลาดกระบัง |
| 2 | แบบประเมินและวิเคราะห์ความเสี่ยง, แบบประเมินมาตรการควบคุมความเสี่ยง, แผนการบริหารจัดการความเสี่ยง, รายงานการประเมินผลการปรับปรุงควบคุมภายใน แบบ ปย.2 ภาพรวมของสถาบัน (ERM01-04) |
| 3/1 | แผนการดำเนินงานการบริหารความเสี่ยงของสถาบัน ประจำปีงบประมาณ พ.ศ. 2561 |
| 3/2 | แบบรายงานแผนและการปรับปรุงการควบคุมภายในระดับสถาบัน (แบบ ปอ.1 ปอ.2 และ ปอ.3) 2560 |
| 3/3 | รายงานการประชุมคณะกรรมการบริหารความเสี่ยงครั้งที่ 1/2560 |
| 3/4 | รายงานการประชุมคณะกรรมการบริหารความเสี่ยงครั้งที่ 1/2561 |
| 4/1 | แบบติดตาม ปย.2 ภาพรวมสถาบัน (ปี 2561 รอบ 6 เดือน) |
| 4/2 | สรุปผลการดำเนินงานบริหารความเสี่ยง ประจำปีงบประมาณ 2560 ต่อที่ประชุมสถาบัน |
| 5 | มติคณะกรรมการบริหารสถาบันเทคโนโลยีพระจอมเกล้าเจ้าคุณทหารลาดกระบัง ครั้งที่ 1/2561 |
| 6 | โครงการอบม เรื่อง การบริหารความเสี่ยงและการควบคุม คณะ อุตสาหกรรมเกษตร |
| 7 | กำหนดวันนัดหมายหารือแผนบริหารความเสี่ยง |
| 8 | แผนผังโครงสร้างการบริหารความเสี่ยง |